CAIET DE SARCINI
Servicii

Obiectul achiziției: Servicii de instruire a beneficiarilor în scopul utilizării şi întreţinerii corecte a blocurilor sanitare construite/reconstruite/renovate, precum și elaborarea broșurilor.

Autoritatea contractantă: I.P. „Oficiul Național de Dezvoltare Regională și Locală”

Informații generale: În conformitate cu dispozițiile imperative ale supct. 3) pct. 3 din Hotărârea de Guvern nr. 260 din 03.05.2023 pentru aprobarea Regulamentului cu privire la organizarea procedurii de selectare, aprobare și implementare a proiectelor de construcţie/renovare/reabilitare a blocurilor sanitare în instituţiile de învăţământ primar, gimnazial şi liceal, una dintre condițiile esențiale ale bunei implementări a proiectului, precum și asigurarea durabilității acestuia este intruirea nemijlocită a beneficiarilor finali în vederea utilizării şi întreţinerii corecte a blocurilor sanitare construite/renovate.
Subsecvent, conform Ordinelor comune nr. 982/110 din 02.08.2023 și nr. 1071/121 din 22.08.2023 ale Ministerului Educației și Cercetării și Ministerul Infrastructurii și Dezvoltării Regionale au fost aprobate Listele de proiecte de îmbunătățire a condițiilor de igienă și sanitație în instituțiile de învățământ primar, gimnazial și liceal, finanțate din bugetul de stat în anul 2023.
Prin urmare, au fost selectate spre finanțare următoarele proiecte:
Nr.	Beneficiarii finali	
1	Gimnaziul din s. Ciuciulea, r-nul Glodeni	
2	Gimnaziul „Ștefan cel Mare” s. Carabetovca, r-nul Basarabeasca	
3	Gimnaziul ,,Mihail Baban", s. Arionești, r-nul Dondușeni	
4	IP Gimnaziul din s. Șișcani	
5	IP Gimnaziul din s. Porumbești, r-nul Cantemir	
6	IP Gimnaziul din s. Bărboieni, r-nul Nisporeni	
7	IP Gimnaziul ,,Nicolae Dabija", s. Heciul Vechi, com. Alexăndreni, r-nul Sîngerei	
8	IP Gimnaziul din s. Fundurii Vechi, r-nul Glodeni	
9	IP Gimnaziul Mitoc, r-nul Orhei	
10	IP Gimnaziul ,,V. Alecsandri", s. Copanca, r-nul Căușeni	
11	IP Gimaziul Prometeu, s. Copanca, r-nul Căușeni	
12	IP Gimnaziul Pelivan din s. Pelivan, r-nul Orhei	
13	IP Gimnaziul ,,V. Cantemir", s. Sofia, r-nul Drochia	
14	IP Gimnaziul Rîșcova din s. Rîșcova, r-nul Criuleni	
15	IP Gimnaziul ,,Pantelimon Erhan" din s. Tănătari, r-nul Căușeni	
16	IP Gimnaziul din s. Cunicea, r-nul Florești	
17	IP Gimnaziul din s. Chircăieștii Noi, r-nul Căușeni	
18	IP Gimnaziul ,,Valentin Slobozenco", s. Micăuți, r-nul Strășeni	
19	IP Gimnaziul ,,Anton Guzun", s. Bulboaca, r-nul Anenii Noi	
20	IP Liceul Teoretic ,,Universul" din s. Scoreni, r-nul Strășeni	
21	IP Gimnaziul Bălășești din s. Bălășești, r-nul Sîngerei	
22	Gimnaziul Stețcani, com. Miclești, r-nul Criuleni	

Scopul achiziționării serviciilor de instruire: În cadrul cursurilor de instruire vor fi instruiți beneficiarii finali din cadrul a 22 instituții de învăţământ primar, gimnazial şi liceal în scopul formării cunoștințelor și capacităților personale privind utilizărea şi întreţinerea corectă a blocurilor sanitare.
	Beneficiarii finali sunt nemijlocit factorii de decizie a instituțiilor, personalul didactic, personalul administrativ, elevii, precum și copii din cadrul instituțiilor preșcolare.
	Instruirile vor avea loc în incita instituțiilor de învățământ menționate supra.

Descrierea serviciilor de instruire:
1.	Familiarizarea beneficiarilor finali cu normele de igienă care urmează a fi respectate în timpul utilizării blocului sanitar din cadrul instituției de învățământ.
2.	Regulile de efectuare a curățeniei în blocurile sanitare.
3.	Igienizarea blocurilor sanitare.
4.	Dotările necesare a grupurilor sanitare din instituțiile de învățământ.
5.	Norme de igienă personală pentru personalul administrativ din instituțiile de învățământ.
6.	Utilizarea conformă a bunurilor din cadrul blocurilor sanitare.
7.	Asigurarea integrității și a durabilității bunurilor din cadrul blocurilor sanitare.
8.	Promovarea practicilor de igienă în rândul copiilor.

Cerințe față de prestator (operator economic):
1.	Prestatorul are obligaţia ca pe toată durata de derulare a contractului, să presteze serviciile de instruire conform cerințelor Autorității Contractante;
2.	Cursul de instruire vor avea loc în incinta instituțiilor de învățământ;
3.	Cursul de instruire se va desfășura în limba română;
4.	Cursul va fi prestat în regim academic pentru a oferi flexibilitate și timp suficient 
5.	Va asigura executarea în timp și calitativ a obligațiilor contractuale, conform cerințelor prezentului caiet de sarcini;
6.	pentru studiu;
7.	Va elabora materiale de instruire (suportul de curs și prezentările power point);
8.	Va elabora în total 4600 de broșuri care vor cuprinde informația succintă despre utilizarea şi întreţinerea corectă a blocurilor sanitare.
9.	Set autocolante informative pentru blocurile sanitare, ce cuprind instrucțiuni de utilizare a echipamentelor, bunele practici și reglementări sanitare de întreținere și igienizare a încăperilor, confecționate din materiale rezistente la uzură și intemperii (anti-vandalism, UV, stropi de apă, detergenți etc.)  - 22 seturi.
10.	Pe parcursul derulării contractului Prestatorul câştigător nu are dreptul să înlocuiască formatorii propuşi iniţial decât în condiţii excepţionale (boală sau alte situaţii grave neprevăzute) şi respectând cel puţin cerinţele minime obligatorii solicitate prin documentaţia de atribuire; 
11.	Să asigure personal calificat corespunzător necesar realizării sarcinilor conform cerințelor prezentului caiet de sarcini;
12.	Prestatorul va coordona graficul de desfăşurare a programelor de formare cu autoritatea contractantă și beneficiarul final;

Suporturile de curs: Broșurile și prezentările power point vor fi prezentate de Prestator pentru îndeplinirea contractului ca document obligatoriu. Toate materialele elaborate de Prestator pentru activitățile de instruire conform prezentului caiet de sarcini vor fi coordonate cu Autoritatea Contractantă.

Raportul final: Prestatorul va întocmi lista de participare a beneficiarilor finali la instruire care va fi compusă din cadrele didactice, personalul auxiliar și managerii instituțiilor prezenți la seminarul de instruire cu semnătura olografică în rândul acestora. Toate listele vor fi contrasemnate de către managerul instituției precum și primar sau secretar APL.
Totodată, participantilor li se va elibera câte un certificat de instruire.

Cerințele de calificare:
Participantul la procedurile de achiziții publice poate fi persoană fizică sau juridică, companie, asociaţie sau orice combinaţie legală a acestora sub formă de acord de intenţie, care doreşte să participe, sau depune ofertă în urma invitaţiei la licitaţie. 
Participanții interesați vor transmite ofertele sau cererile de participare electronic prin intermediul SIA RSAP online prin intermediul platformelor electronice de achiziții următorul set de documente: 
1.	Cererea de participare;
2.	Declarația privind valabilitatea ofertei;
3.	Specificațiile tehnice; 
4.	Specificațiile de preț;
5.	Demonstrarea experienței minime a operatorului economic în domeniul de activitate aferent obiectului contractului  ce urmează a fi atribuit minim 6 formatori, cu experiență de minim 3 ani în domeniul relevant.
6.	Dovada înregistrării persoanei juridice (extrasul din Registrul de stat al persoanelor juridice);
7.	Certificat privind lipsa sau existența datoriilor față de Bugetul Public Național eliberat de Serviciul Fiscal de Stat al Republicii Moldova sau din țara rezidentă a ofertantului;
8.	Declarația privind confirmarea identității beneficiarilor efectivi și neîncadrarea  acestora în situația condamnării pentru participarea la activități ale unei organizații sau grupări criminale, pentru corupție, fraudă și/sau spălare de bani
Notă: Oferta de preț va include instruirea, elaborarea și tipărirea broșurelor, autocolantelor, precum și cheltuielile de deplasare (transportul) către beneficiarii finali.   

Autoritatea contractantă:   I.P. „Oficiul Național de Dezvoltare Regională și Locală”           Data: 23.11.2023